cyanic-selkie/wikianc huggingface dataset:
Σουρντούλιτσα
Βομβαρδισμός από το NATO
Το 1999 έγινε κατά λάθος βομβαρδισμός του χωριού από αεροπλάνο του NATO με αποτέλεσμα το θάνατο 20 ανθρώπων.
(Don't Fear) The Reaper
Το κομμάτι επίσης κυκλοφόρησε και σε single και γνώρισε επιτυχία. Συγκεκριμένα τη μεγαλύτερη του συγκροτήματος: έφτασε στο νούμερο 7  του Cash Box και στο νούμερο 12 του  Billboard Hot 100. Ενώ γενικότερα και η κριτική που έλαβε ήταν θετική. Το 2004, το κομμάτι συμπεριλήφθηκε στη λίστα του Rolling Stone, με τα 500 Σπουδαιότερα Τραγούδια όλων των εποχών, καταλήγοντας στη 405η θέση.
Το 1978, το τραγούδι έφτασε στη θέση νούμερο 16 στα single charts του Ηνωμένου Βασιλείου, ενώ το συγκρότημα έχει πουλήσει πάνω από 25 εκατομμύρια δίσκους παγκοσμίως, συμπεριλαμβανομένων 7 εκατομμυρίων μόνο στις Ηνωμένες Πολιτείες Αμερικής.
Σουρντούλιτσα
Δημογραφία (απογραφή 2002)
Εθνότητες στο Δήμο Σουρδουλίτσας:
Παραπομπές
Κατηγορία:Πόλεις της Σερβίας
(Don't Fear) The Reaper
Το διακριτικό "riff" της κιθάρας του τραγουδιού είναι χτισμένο στην εξέλιξη της χορδής "I-VII-VI", σε μία μικρή κλίμακα. Τα τμήματα του σόλο της κιθάρας, καθώς και του ρυθμού της, ηχογραφήθηκαν σε μία λήψη, ενώ μια μηχανή ταινιών τεσσάρων κομματιών τις ενίσχυσε κατά την ηχογράφηση. Ο μηχανικός ήχου Shelly Yakus συγκέντρωσε τα ξεχωριστά τμήματα των φωνητικών, της κιθάρας και του ρυθμού, σε ένα καινούργιο κομμάτι, με το "overdubbing" να πραγματοποιείται με αυτή την σειρά.
Ο Stephen King ανέφερε το τραγούδι ως έμπνευση για το μυθιστόρημα του The Stand. Οι στίχοι του αναφέρονται στην αρχή του μυθιστορήματος ενώ το τραγούδι χρησιμοποιείται ως εναρκτήριο θέμα στις τηλεοπτικές μίνι σειρές που βασίζονται στο βιβλίο. Τίτλοι και γραμμές απο το τραγούδι της μπάντας παρείχαν δομή και αφήγηση για τον τρίτο μυθιστόρημα της Robert Galbraith (ψευδώνυμο για την J. K. Rowling), με τίτλο "Καριέρα Κακού". Επίσης το εθνόσημο του Βρετανού συγγραφέα φαντασίας Terry Pratchett, που χορηγήθηκε το 2010 είχε το σύνθημα του "Noli Timere Messorem" (Don't Fear the Reaper). Οι αναφορές στο τραγούδι έχουν εμφανιστεί στο έργο του Pratchett, με τον Θάνατο να προσωποποιείται ως ο Reaper και να έχει επαναλαμβανόμενο ρόλο στα βιβλία του.
Εξωτερικοί Σύνδεσμοι
- Term: Riff
- Term: Overdubbing
- Book: The Stand
Αναφορές
Κατηγορία:Τραγούδια του 1976 Κατηγορία:Τραγούδια των Blue Öyster Cult Κατηγορία:Singles του 1976 Κατηγορία:Singles της Columbia Records
Το Τατουάζ
Το Τατουάζ ήταν ελληνική δραματική-αστυνομική-ερωτική καθημερινή τηλεοπτική σειρά παραγωγής 2017-2019, η οποία προβάλλεται από τον τηλεοπτικό σταθμό Alpha TV και Alpha Κύπρου. Το σενάριο της σειράς υπογράφει η Βάνα Δημητρίου, ενώ η σκηνοθεσία είναι των Ανδρέα Γεωργίου, Στάμο Τσάμη και Κώστα Αναγνωστόπουλου. Έκανε πρεμιέρα στις 18 Σεπτεμβρίου 2017 και ολοκληρώθηκε στις 27 Ιουνίου 2019. Για τις ανάγκες της σειράς, οι πρωταγωνιστές έχουν μεταφερθεί σε διάφορα σημεία (π.χ. Αίγινα, Λονδίνο, Καλαμπάκα κλπ).
Υπόθεση
Αρχή 1ου κύκλου
Η Άννα Ραζή, σύζυγος του Τόνυ Νίβεν και κόρη του Θεοχάρη Ραζή, ταξιδεύει μαζί με την φίλη της, την Νικόλ, από το Λονδίνο στην Ελλάδα. Εκεί, η Άννα θα συναντήσει στην Αίγινα τον Αλέξανδρο Μελά, έναν άνδρα με τον οποίο συνομιλεί εδώ και 1 χρόνο, μέσω Facebook. Οι δυο νέοι ζουν μερικές βραδιές πάθους, μέχρι που ο Αλέξανδρος εξαφανίζεται χωρίς ίχνος, αφού ανακαλύπτει μια νεκρή γυναίκα στο δωμάτιο του που τον καθιστά καταζητούμενο δολοφόνο. Η εξαφάνιση της Άννας, λίγες ημέρες μετά, θα προκαλέσει τη σύγχυση των συγγενών της...
Ο γάμος του Τόνυ και της Τατιάνας στη Σκόπελο έχει μετατραπεί σε πεδίο μάχης και ο Αλέξανδρος σώζει την Άννα από τους απαγωγείς της. Μια δυσάρεστη αποκάλυψη θα οδηγήσει την Τατιάνα να ξεκόψει για πάντα με τον Τόνυ. Μετά από 1 μήνα, ο Αλέξανδρος και η Άννα παντρεύονται. Μετά από τον γάμο τους, όμως η Όλγα δολοφονεί έναν μυστηριώδη άνδρα και μπαίνει φυλακή...
Κριτική
Η σειρά έλαβε μεικτές κριτικές στο σύνολο. Στην ιστοσελίδα YouRate, η βαθμολογία της είναι 57 στα 100, βασισμένη σε 6 κριτικές.
Γράφοντας για το yupiii.gr, ο Κωνσταντίνος Αντωνάτος ξεχώρισε τον πρωταγωνιστή της σειράς, Στέφανο Μιχαήλ, σημειώνοντας πως: "είναι ακριβώς αυτό που πρέπει, ένας αρκετά καλός ηθοποιός που λατρεύει ο φακός" και χαρακτηρίζοντας τον ως "ξεκάθαρα το πιο δυνατό πρόσωπο της σειράς...". Επαίνεσε και τον Απόστολο Γκλέτσο, εξηγώντας πως "Ο άλλοτε ζεν πρεμιέ είναι στην πιο ώριμη φάση της καριέρας του και εντυπωσιάζει από την πρώτη στιγμή με την ευκολία που μεταλλάσσεται από τρυφερός σύντροφος σε πληγωμένος απειλητικός πατέρας".
Παρόλο που το πρωταγωνιστικό ζευγάρι είναι ο Αλέξανδρος και η Άννα την παράσταση τελικά έκλεψαν ο Τόνυ και η Τατιάνα με χιλιάδες άτομα να τους αποθεώνουν καθημερινά στο Twitter για την χημεία και τις αισθησιακές σκηνές τους.
Παραπομπές
Κατηγορία:Τηλεοπτικές σειρές Alpha Κατηγορία:Ελληνικές σαπουνόπερες
Μέρικ Γκάρλαντ
Ο Μέρικ Μπράιαν Γκάρλαντ (αγγλ. Merrick Brian Garland, 13 Νοεμβρίου 1952), είναι Αμερικανός νομικός, δικηγόρος και πρώην δικαστικός, που υπηρετεί ως 86ος Γενικός Εισαγγελέας των Ηνωμένων Πολιτειών στην κυβέρνηση του Τζο Μπάιντεν από το 2021.
Υπηρέτησε ως Ομοσπονδιακός Δικαστής του Εφετείου των Ηνωμένων Πολιτειών για την Περιφέρεια της Κολούμπια από το 1997 έως το 2021. Επίσης, διατέλεσε και Επικεφαλής Δικαστής του Εφετείου των Ηνωμένων Πολιτειών για την Περιφέρεια της Κολούμπια (2013-2020).
Εξωτερικοί σύνδεσμοι
Κατηγορία:Γενικοί Εισαγγελείς των Ηνωμένων Πολιτειών Κατηγορία:Υπουργοί των ΗΠΑ Κατηγορία:Δικαστικοί Κατηγορία:Αμερικανοί δικαστές Κατηγορία:Αμερικανοί νομικοί Κατηγορία:Αμερικανοί δικηγόροι Κατηγορία:Εβραίοι __ΕΥΡΕΤΗΡΙΟ__
Σταύρος Τορνές
Ο Σταύρος Τορνές ήταν Έλληνας σκηνοθέτης του κινηματογράφου.
Προσκύνημα της Χάριτος
Ως Προσκύνημα της Χάριτος (αγγλικά:Pilgrimage of Grace) ονομάζεται η εξέγερση των Καθολικών στα βόρεια της Αγγλίας υπό την ηγεσία του νομικού Ρόμπερτ Ασκ (1500–1537) τον Οκτώβριο του 1553. Εξελίχθηκε στη μεγαλύτερη κρίση κατά τη βασιλεία του Ερρίκου Η' (1491–1547, Regierungszeit 1509–1547) και αντιτάχθηκε στην απόσχιση της αγγλικής Εκκλησίας από τη Ρώμη και την κήρυξη της Πριγκίπισσας Μαρίας σε νόθα κόρη. Εντός μερικών ημερών η εξέγερση απλώθηκε στο Γιόρκσαϊρ, το Ρίτσμοντσαϊρ, το Σέντμπεγκ, το Νίντερντεϊλ και το Μάσαμσαϊρ. Ο αριθμός των συμμετεχόντων αυξήθηκε σε χιλιάδες. Μεταξύ τους συγκαταλέγονταν μέλη του κλήρου, αγρότες, μέλη της κατώτερης αριστοκρατίας της υπαίθρου και των ανώτερων τάξεων των ευγενών, τα οποία εν μέρει με τη βία εισήλθαν σε πόλεις και σπίτια.
Σταύρος Τορνές
Βιογραφία
Ο Σταύρος Τορνές γεννήθηκε το 1932 στην Αθήνα. Σπούδασε στη σχολή Ιωαννίδη το 1957 και εργάστηκε ως βοηθός σκηνοθέτη αλλά και ως ηθοποιός σε ταινίες της δεκαετίας του '50.
Προσκύνημα της Χάριτος
Επειδή ο στρατός του Ερρίκου ήταν αριθμητικά αρκετά μικρότερος από αυτόν των εξεγερμένων, ήταν αναγκασμένος να διαπραγματευτεί μαζί τους. Προσέφερε γενική αμνηστία και έκανε εκτεταμένες παραχωρήσεις. Μεταξύ αυτών ήταν η υπόσχεση να στεφθεί η Τζέην Σέιμουρ βασίλισσα ως Καθολική στο Γιορκ. Nachdem sich der Aufstand aufgelöst hatte, hielt sich Heinrich aber nicht an diese Zugeständnisse. Zu Beginn des Jahres 1537 kam es daher im sogenannten Bigod-Aufstand zu einer erneuten Rebellion. Daraufhin sah sich Heinrich nicht länger an seine Versprechen gebunden. Er ließ die Anführer verhaften und wegen Hochverrats hinrichten.
Σταύρος Τορνές
Βιογραφία
Το 1967 σκηνοθέτησε την πρώτη του μικρού μήκους ταινία "Θηραϊκός όρθρος" μαζί με τον Κώστα Σφήκα.
Προσκύνημα της Χάριτος
Υπόβαθρο
thumb|Ο Ερρίκος Η', εναντίον του οποίου κατευθύνθηκε η εξέγερση, από τον [[Χανς Χόλμπαϊν ο νεότερος|Χανς Χόλμπαϊν τον νεότερο, 1536–1537]] Κατά την προσπάθειά του να ακυρώσει το γάμο του με την Αικατερίνη της Αραγονίας και να παντρευτεί την Άννα Μπολέυν, ο Ερρίκος διέρρηξε τη σχέση του με την ρωμαιοκαθολική εκκλησία και ανακηρύχθηκε αρχηγός της αγγλικής εκκλησίας στη θέση του Πάπα. Η αποκήρυξη της Αικατερίνης και η ανακήρυξη της Μαρίας ως νόθας κόρης του αντιμετωπίστηκαν εχθρικά στη βόρεια Αγγλία. Η Αικατερίνη είχε γίνει δημοφιλής στους κατοίκους των βόρειων περιοχών το 1513 όταν ηγήθηκε του στρατού εναντίον των Σκώτων, ενώ ο Ερρίκος τυπικά ήταν κυρίαρχος του βορρά.
Σταύρος Τορνές
Βιογραφία
Την περίοδο της δικτατορίας πηγαίνει στην Ιταλία  όπου συμμετείχε σε ομάδα εξόριστων αγωνιζόμενος ενάντια στη στρατιωτική χούντα.
Προσκύνημα της Χάριτος
Υπόβαθρο
Συγκριτικά με την υπόλοιπη χώρα ο μονάρχης είχε σχετικά μικρή επιρροή στην καθημερινή ζωή του βορρά. Αντίθετα οι περισσότεροι αισθάνονταν δεμένοι με τις παλιές, ιθαγενείς οικογένειες ευγενών, όπως οι Ντακρ, οι Κλίφορντ και οι Πέρσυ. Πολλοί κάτοικοι του βορρά υπηρετούσαν αυτές τις οικογένειες για πολλές γενεές ως σωματοφύλακες και διαχειριστές και είχε δημιουργηθεί ένα ισχυρό αίσθημα ενότητας και αλληλεγγύης. Η μακρινή παρουσία του βασιλιά στα νότια της χώρας γινόταν κυρίως αισθητή μέσω καινούργιων νόμων και φόρων, που γρήγορα δημιουργούσαν προβλήματα. Im Fall von Rechtsstreitigkeiten gab es für den Norden keine eigene Gerichtsbarkeit. Αντ'αυτού έπρεπε οι ενάγοντες να μεταβαίνουν στο Λονδίνο, was in der damaligen Zeit nicht nur zeitaufwendig, sondern auch gefährlich war.
Σταύρος Τορνές
Βιογραφία
Το 1973 επισκέπτεται κρυφά την Ελλάδα και γυρίζει το ντοκιμαντέρ Φοιτητές.
Μετά τη πτώση της δικτατορίας επιστρέφει στην Ελλάδα και γυρίζει την ταινία Μπαλαμός που συμμετέχει στο Φεστιβάλ Κινηματογράφου Θεσσαλονίκης 1982.
Με συν σεναριογράφο την Charlotte van Gelder, σκηνοθέτησε επίσης και τις ταινίες Καρκαλού, Nτανίλο τρέλες, Ένας ερωδιός για τη Γερμανία.
Απεβίωσε τον Ιούλιο του 1988 και κηδεύτηκε στο Νεκροταφείο της Καισαριανής. Στην κηδεία του είχε παραστεί ο Μάνος Χατζιδάκις.
Αφιερώματα
Το 2001, στο 42ο Φεστιβάλ Κινηματογράφου Θεσσαλονίκης, έγινε αναδρομή στο έργο του Τορνέ με τίτλο Σταύρος Τορνές: Ο μάγος της φυλής.
Παραπομπές
Κατηγορία:Έλληνες σκηνοθέτες Κατηγορία:Έλληνες σεναριογράφοι
Λεονίντ Κραβτσούκ
Ο Λεονίντ Κραβτσούκ (Леонід Макарович Кравчук, 10 Ιανουαρίου 1934 - 10 Μαΐου 2022) ήταν Ουκρανός πολιτικός. Υπήρξε ο πρώτος μετασοβιετικός πρόεδρος της χώρας, από τον Δεκέμβριο του 1991 έως τον Ιούλιο του 1994.
Γεννήθηκε στις 10 Ιανουαρίου 1934 στο Βέλιτι Ζίκιν, όταν ακόμα ήταν τμήμα της Πολωνίας και βίωσε την αλλαγή συνόρων μετά το τέλος του πολέμου, όταν το Βέλιτι Ζίκιν έγινε τμήμα της Ουκρανίας. Σπούδασε στο Πανεπιστήμιο του Κιέβου και κατόπιν δίδαξε πολιτική οικονομία, εντασσόμενος παράλληλα στο Κομμουνιστικό Κόμμα της Ουκρανίας. Σύντομα ανέβηκε στην κλίμακα της ιεραρχίας και ανήλθε σε υψηλά αξιώματα στους τομείς της προπαγάνδας και της ιδεολογίας (αγκιτπρόπ). Έγινε μέλος του ουκρανικού πολιτικού γραφείου πολίτμπιρο το 1989 και πρόεδρος της Βερκόβνα Ράντα το 1990, δηλαδή ανώτατος άρχων της Σοβιετικής Σοσιαλιστικής Δημοκρατίας της Ουκρανίας.
Όταν εκδηλώθηκε το πραξικόπημα κατά του Μιχαήλ Γκορμπατσόφ τον Αύγουστο του 1991, ο Κραβτσούκ αρχικά εκδηλώθηκε υπέρ της διατήρησης του αμιγώς κομμουνιστικού χαρακτήρα της ΕΣΣΔ. Ωστόσο, μετά την ήττα των πραξικοπηματιών άλλαξε κατεύθυνση και εκδηλώθηκε υπέρ εθνικιστικών ιδεών και της ανεξαρτησίας της Ουκρανίας. Τον Δεκέμβριο του 1991 ο Κραβτσούκ έγινε ο πρώτος πρόεδρος της Ουκρανίας που εκλέχθηκε άμεσα από τη λαϊκή ετυμηγορία.
Μετά από μια πολιτική κρίση όπου εμπλέκονταν ο Πρόεδρος και ο Πρωθυπουργός, ο Κραβτσούκ παραιτήθηκε από την Προεδρία, αλλά έθεσε υποψηφιότητα για μια δεύτερη θητεία ως Πρόεδρος το 1994. Ηττήθηκε από τον πρώην πρωθυπουργό του, Λεονίντ Κούτσμα, ο οποίος διετέλεσε πρόεδρος για δύο θητείες. Μετά την προεδρία του ο Κραβτσούκ ήταν ενεργός στην ουκρανική πολιτική,  διατελώντας ως Αναπληρωτής του Λαού της Ουκρανίας στην Ουκρανική Βουλή και ως ηγέτης της κοινοβουλευτικής ομάδας του Σοσιαλδημοκρατικού Κόμματος της Ουκρανίας (ενωμένο) από το 2002 έως το 2006. Μέχρι τον θάνατό του, παρέμεινε πολιτικά ανενεργός.
Αργυρόμυλος Λάρισας
Ο Αργυρόμυλος είναι οικισμός της τοπικής κοινότητας Λουτρού, της δημοτικής ενότητας (τέως δήμου) Κοιλάδας, του δήμου Λαρισαίων, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λάρισας του νομού Λάρισας, στο γεωγραφικό διαμέρισμα Θεσσαλίας.
Γεωγραφία
Ο Αργυρόμυλος είναι πεδινός οικισμός στο δυτικό τμήμα του νομού Λαρίσης. Βρίσκεται στο δυτικό άκρο του λαρισινού κάμπου, κοντά στους πρόποδες της κορυφής «Τίτανος» (693 μ.) και δίπλα στα όρια με τον νομό Καρδίτσας, σε μέσο σταθμικό υψόμετρο 130. Απέχει 23 χλμ. περίπου ΝΔ. της Λάρισας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Καρλίγκα και προσαρτήθηκε στον δήμο Κραννώνος του νομού Λαρίσης. Το 1912 προσαρτήθηκε στην κοινότητα Λουτρού και το 1928 μετονομάστηκε σε Αργυρόμυλος. Με το ΦΕΚ 244Α - 04/12/1997 αποσπάστηκε από την κοινότητα Λουτρού και προσαρτήθηκε στον δήμο Κοιλάδας. Με το ΦΕΚ 87Α - 07/06/2010 αποσπάστηκε από τον δήμο Κοιλάδας και προσαρτήθηκε στον δήμο Λαρισαίων.
Πηγές
Κατηγορία:Δήμος Λαρισαίων Κατηγορία:Χωριά του νομού Λάρισας
Χένρι Νέβιλ, 2ος κόμης του Αμπεργκαβεννί
Ο Χένρι Νέβιλ, 2ος κόμης του Αμπεργκαβεννί (22 Φεβρουαρίου 1755 - 27 Μαρτίου 1843) Βρετανός ευγενής από την Οικογένεια Νέβιλ και υποκόμης του Νέβιλ (1784 - 1785) ήταν μεγαλύτερος γιος και διάδοχος του Τζωρτζ Νέβιλ, 1ου κόμη του Αμπεργκαβεννί και της συζύγου του Ενριέττας Πέλχαμ. Βαπτίστηκε στις 19 Μαρτίου 1755 στην εκκλησία του Σαιν Τζωρτζ στην πλατεία του Αννόβερο. Ο Νέβιλ καταγράφεται στην εκκλησία του Ιησού Χριστού στην Οξφόρδη στις 29 Μαΐου 1773, στις 8 Μαρτίου 1776 πήρε τη θέση του Μάστερ των τεχνών.
Μέλος του Κοινοβουλίου
Διορίστηκε κοινοβουλευτικό μέλος τον Ουίγων στο Μονμουθσάιρ (1784) επειδή ο Τζων Χάνμπουρι είχε άσχημη υγεία αλλά ο Χάνμπουρι δήλωσε έτοιμος να παραβρεθεί ξανά. Ο Χένρι Νέβιλ προτάθηκε χωρίς να το γνωρίζει ούτε ο ίδιος ότι είναι υποψήφιος για το Σίφορντ και επέστρεψε στις 30 Μαρτίου 1784 με τον Πίτερ Πάρκερ. Οι χαμένοι υποψήφιοι Λιούις Ουάτσον και Τόμας Άλβες είχαν την υποστήριξη της οικογένειας Πέλχαμ με τον δούκα του Νιούκασλ. Ο Ουάτσον έκανε αίτημα ακύρωσης με τη δικαιολογία ότι δεν του έδωσαν την απαραίτητη προειδοποίηση των τεσσάρων ημερών για τις εκλογές και στις 21 Μαρτίου 1785 ακυρώθηκαν.
Ο πατέρας του Νέβιλ δημιούργησε την ίδια εποχή στις 17 Μαΐου την κομητεία του Αμπεργκαβεννί, ο Χένρι έγινε υποκόμης του Νέβιλ. Ο Χάνμπουρι πέθανε στις 6 Απριλίου σε ταξίδι στη Γαλλία αφήνοντας κενή τη θέση στο Μονμουθσάιρ. Οι κύριοι διεκδικητές ήταν ο πρώτος ξάδελφος του Χάνμπουρι Τζων Χάνμπουρι Γουίλιαμς (1749 - 1819) και ο ίδιος ο Χένρι, ο Νέβιλ ζήτησε την υποστήριξη του Χένρι Σόμερσετ, 5ου δούκα του Μποφώρ Λόρδου υπολοχαγού του Μονμουθσάιρ, οι οικογένεια Μόργκαν και ο Τζων Χάνμπουρι Γουίλιαμς το αποδέχτηκαν. Ακολούθησε τον πεθερό του Τζων Ρόμπινσον και υποστήριξε τον Ουίλιαμ Πιτ τον νεότερο αλλά βρέθηκε σε προστριβή μαζί του σε μερικά θέματα όπως ο έλεγχος της εκλογής του Ουέστμινστερ (1784). Δεν κάθισε για πολύ ωστόσο στο Κοινοβούλιο επειδή στις 9 Απριλίου 1785 διαδέχτηκε στην κομητεία τον πατέρα του.
Kόμης του Αμπεργκαβεννί
O Αμπεργκαβεννί υπηρέτησε ως καταγραφέας για το Χάργουιτς, έκτισε ξανά γύρω στο 1790 το οικογενειακό του σπίτι στο Ερίτζ και το έκανε τόπο κατοικίας του. Την περίοδο 1803 - 1805 ενώ είχε μετακινηθεί στο Ερίτζ παραχώρησε τα εδάφη του στο Κίλντμπρουκ στον Τσαρλς Άμποτ. Ο τίτλος του ιππότη του Γαϊδουράγκαθου δημιουργήθηκε για λογαριασμό του Αμπεργκαβεννί. Ο Χένρι Νέβιλ πέθανε στις 27 Μαρτίου 1843 στο κάστρο του Έριτζ, οι δυο μεγαλύτεροι γιοι του είχαν πεθάνει πριν από αυτόν άτεκνοι και τον διαδέχθηκε ο τρίτος γιος του Τζων.
Οικογένεια
Με τη σύζυγο του Μαρία Ρόμπινσον (1760 - 1796), κόρη του Τζων Ρόμπινσον (3 Οκτωβρίου 1781) απέκτησε :
Εξωτερικοί σύνδεσμοι
Κατηγορία:Οικογένεια Νέβιλ
Δημόσιος θηλασμός
μικρογραφία| [[Διεθνές σύμβολο θηλασμού που καθορίζει έναν ιδιωτικό χώρο θηλασμού.]] Οι κοινωνικές στάσεις και το νομικό καθεστώς του δημόσιου θηλασμού ποικίλλουν ευρέως σε πολιτισμούς ανά τον κόσμο. Σε πολλές χώρες, τόσο στον Παγκόσμιο Νότο όσο και σε ορισμένες Δυτικές χώρες, τα μωρά που θηλάζουν σε κοινή θέα του κόσμου είναι συνηθισμένο και γενικά δεν θεωρείται ως θέμα. Σε πολλά μέρη του κόσμου, συμπεριλαμβανομένης της Αυστραλίας, ορισμένες περιοχές των Ηνωμένων Πολιτειών και της Ευρώπης, καθώς και σε ορισμένες χώρες της Ασίας, οι γυναίκες έχουν ρητό νόμιμο δικαίωμα να θηλάζουν δημόσια, καθώς και στο χώρο εργασίας.
Παρόλο που η πρακτική μπορεί να είναι νόμιμη ή κοινωνικά αποδεκτή, ορισμένες μητέρες μπορεί ωστόσο να είναι απρόθυμες να εκθέσουν ένα στήθος στο κοινό για να θηλάσουν, λόγω πραγματικών ή δυνητικών αντιρρήσεων από άλλα άτομα, αρνητικών σχολίων ή παρενόχλησης. Εκτιμάται ότι περίπου το 63% των μητέρων σε όλο τον κόσμο έχουν θηλάσει δημοσίως. Τα μέσα ενημέρωσης ανέφεραν ορισμένα περιστατικά κατά τα οποία εργαζόμενοι ή μέλη του κοινού έχουν αντιταχθεί ή απαγορεύσει το θηλασμό. Μερικές μητέρες αποφεύγουν την αρνητική προσοχή και επιλέγουν να μετακινηθούν σε άλλη τοποθεσία. Ωστόσο, ορισμένες μητέρες έχουν διαμαρτυρηθεί για τη μεταχείριση τους και έχουν αναλάβει νομικές ενέργειες ή έχουν προβεί σε διαμαρτυρίες. Οι διαμαρτυρίες περιελάμβαναν δημόσιο μποϊκοτάζ της επιχείρησης του δράστη, διοργάνωση ενός «nurse-in» ή ενός flash mob θηλασμού, όπου ομάδες μητέρων που θηλάζουν συγκεντρώνονται στην τοποθεσία από την οποία προήλθε το παράπονο και θηλάζουν τα μωρά τους ταυτόχρονα. Σε απάντηση, ορισμένες εταιρείες ζήτησαν συγγνώμη και συμφώνησαν να εκπαιδεύσουν τους υπαλλήλους τους.
Αφρική
μικρογραφία| Μια νέα μητέρα στην [[Καμπάλα (Σιέρα Λεόνε)|Καμπάλα της Σιέρα Λεόνε στη Δυτική Αφρική θηλάζει δημόσια.]] Σε πολλές περιοχές της Αφρικής ο δημόσιος θηλασμός είναι ο κανόνας. Τα μωρά συνήθως μεταφέρονται στην πλάτη της μητέρας σε ένα πανί και απλώς μετακινούνται προς τα εμπρός για θηλασμό. Η θηλάζουσα μητέρα μπορεί να προστατεύσει τη θέα του θηλάζοντος μωρού, αλλά γενικά δεν γίνεται καμία προσπάθεια απόκρυψης του μωρού και του μαστού της μητέρας. Όταν ένα μωρό φαίνεται να κλαίει δημοσίως, θεωρείται ότι η γυναίκα με το βρέφος δεν είναι η μητέρα του παιδιού, δεδομένου πως θεωρείται ότι συνήθως το βρέφος θα θήλαζε εάν ήταν μητέρα.
Σιέρα Λεόνε
Η Σιέρα Λεόνε έχει το υψηλότερο ποσοστό βρεφικής θνησιμότητας στον κόσμο. Κατά τη διάρκεια ενός ταξιδιού καλής θέλησης στη χώρα, η ηθοποιός Σάλμα Χάγιεκ θήλασε μπροστά στην κάμερα ένα πεινασμένο βρέφος ηλικίας λίγων εβδομάδων του οποίου η μητέρα δεν μπορούσε να παράγει γάλα. Είπε ότι το έκανε για να μειώσει το στίγμα που σχετίζεται με το θηλασμό και να ενθαρρύνει τη βρεφική διατροφή.
Ασία
μικρογραφία|216x216εσ| [[Ινδονησία|Ινδονήσια γυναίκα που θηλάζει δημόσια.]]
Κίνα
Ο δημόσιος θηλασμός στην Κίνα ήταν παραδοσιακά μη αμφιλεγόμενος και η αντίρρηση υπήρξε ανήκουστη μέχρι το 2010. Οι πρόσφατες μερικές αντιρρήσεις είναι προφανώς αποτέλεσμα της μεγαλοποίησης των κοινωνικών μέσων.
Στη Σαγκάη, ο δημόσιος θηλασμός θεωρείται ντροπιαστικός από ορισμένους, αλλά είναι επίσης αποδεκτός από πολλούς. Υπήρξαν εκκλήσεις για τη δημιουργία εγκαταστάσεων βρεφικής φροντίδας σε δημόσιους χώρους.
Ινδία
Η Ινδία δεν έχει νόμιμο καταστατικό για το θηλασμό. Ο επιπολασμός και η κοινωνική αποδοχή ποικίλλουν από περιοχή σε περιοχή. Στην αγροτική Ινδία είναι απολύτως αποδεκτή. Ο δημόσιος θηλασμός δεν είναι κανόνας σε υψηλότερα τμήματα της κοινωνίας, αλλά είναι πολύ συχνός στα χαμηλότερα οικονομικά τμήματα.
Μαλαισία
Ο διακριτικός δημόσιος θηλασμός γίνεται αποδεκτός στη Μαλαισία.
Φιλιππίνες
Στις Φιλιππίνες, ο θηλασμός προστατεύεται από διάφορους νόμους, όπως ο Νόμος για την Προώθηση του Δημόσιου Θηλασμού του 2009 και ο Κώδικας Γάλακτος των Φιλιππίνων (Εκτελεστική Εντολή 51). Οι μητέρες επιτρέπεται να θηλάζουν δημόσια. Οι εργοδότες υποχρεούνται να επιτρέπουν στις θηλάζουσες εργαζόμενες διαλείμματα για θηλασμό ή εξαγωγή μητρικού γάλακτος. Ο νόμος ορίζει επίσης ότι τα διαστήματα δεν πρέπει να είναι μικρότερα από συνολικά σαράντα (40) λεπτά για κάθε οκτώ (8) ώρα εργασίας. Γραφεία, δημόσια ιδρύματα, εμπορικά κέντρα, σχολεία και κυβερνητικά ιδρύματα υποχρεούνται να ιδρύσουν σταθμούς γαλουχίας χωριστούς από τις τουαλέτες, όπου οι μητέρες μπορούν να θηλάσουν τα μωρά τους ή να εξάγουν γάλα. Ο Κώδικας Γάλακτος απαγορεύει τη διαφήμιση βρεφικών ορών γάλακτος ή μπιμπερό με θηλές για βρέφη κάτω των δύο ετών.
Ταϊβάν
Από τον Νοέμβριο του 2010, ο Νόμος Περί Δημόσιου Θηλασμού προστατεύει το δικαίωμα δημόσιου θηλασμού, ενώ οι αίθουσες γαλουχίας έχουν δημιουργηθεί για την αντιμετώπιση της ιδιωτικής ζωής και την παροχή πρόσβασης σε ζεστό νερό και παροχή ηλεκτρικού ρεύματος, με πρόστιμα κατά της παρεμβολής στο δικαίωμα μιας μητέρας να θηλάζει. Αφού εκδίωξε μια μητέρα που θήλαζε από το Εθνικό Μουσείο του Παλατιού στις 18 Ιουλίου 2012 και εξόργισε πολλούς χρήστες του διαδικτύου στην Ταϊβάν, ο υποτιθέμενος προσβεβλημένος υπάλληλος και ο εργοδότης του δέχτηκαν και οι δύο πρόστιμο ύψους 6.000 νέων δολαρίων Ταϊβάν (περίπου 200 δολάρια ΗΠΑ), δήλωσε το Υπουργείο Υγείας της Κυβέρνησης της Ταϊπέι (κινεζικά: 臺北市政府衛生局), αλλά το Μουσείο θα ασκούσε έφεση.
Ευρώπη
μικρογραφία| Γυναίκα που θηλάζει το βρέφος της σε συνέδριο υπέρ του θηλασμού στην [[Ισπανία.]]
Τσεχία
Αν και ο δημόσιος θηλασμός ασκείται συχνά και δεν είναι παράνομος, μερικοί άνθρωποι τον αποδοκιμάζουν.
Γαλλία
Ο δημόσιος θηλασμός είναι νόμιμος και ευρέως αποδεκτός.
Γερμανία
Ενώ ο δημόσιος θηλασμός είναι ευρέως αποδεκτός, ειδικά από το κίνημα του 1968 όταν τα δημόσια «Nurse-Ins» (Still-Inns) ήταν συνηθισμένα, δεν υπάρχει νομοθεσία που να αφορά ειδικά το δημόσιο θηλασμό.
Η Παράγραφος 2 του Άρθρο 6 του Συντάγματος της Ομοσπονδιακής Δημοκρατίας της Γερμανίας ορίζει ότι «η φροντίδα και η ανατροφή των παιδιών ως το φυσικό δικαίωμα των γονέων», ενώ η Παράγραφος 4 «παρέχει σε κάθε μητέρα την προστασία και τη φροντίδα της κοινότητας».
Ισλανδία
Ο δημόσιος θηλασμός είναι διαδεδομένος και μη αμφιλεγόμενος.
Ιταλία
Στην Ιταλία, ο δημόσιος θηλασμός είναι νόμιμος και αποδεκτός από πολλούς. Στην Ιταλία πολλές μητέρες δεν συμμορφώνονται με τις συστάσεις για θηλασμό. Η προώθηση και η υποστήριξη του θηλασμού είναι ακόμη απαραίτητη στην Ιταλία και πρέπει ακόμη να παρακολουθείται με αντιπροσωπευτικά δεδομένα. Οι δράσεις πρέπει να στοχεύουν στην ενδυνάμωση των γυναικών, στη μείωση των κοινωνικών ανισοτήτων και στη βελτίωση των πρακτικών στα νοσοκομεία και στις υπηρεσίες μητρικής φροντίδας που ενθαρρύνουν τον θηλασμό.
Ιρλανδία
Στη Δημοκρατία της Ιρλανδίας, ο θηλασμός όπου είναι απαραίτητο προστατεύεται από το νόμο βάσει του Νόμου Περί Ισότητας του 2000, ο οποίος προστατεύει τα άτομα από διακρίσεις και παρενοχλήσεις (συμπεριλαμβανομένης της σεξουαλικής παρενόχλησης). Αν και ο θηλασμός δεν αναφέρεται άμεσα, η προστασία του δημόσιου θηλασμού καλύπτεται από τον νόμο για λόγους φύλου. Ως αποτέλεσμα, είναι αδίκημα να ζητηθεί από μια γυναίκα που θηλάζει να σταματήσει, να μετακινηθεί κάπου αλλού ή να καλυφθεί, για παράδειγμα
Αν και αυτό παρέχει ένα νομικά προστατευμένο δικαίωμα θηλασμού οπουδήποτε είναι απαραίτητο, η Ιρλανδία έχει ένα από τα χαμηλότερα ποσοστά θηλασμού στον κόσμο.
Ολλανδία
Ο δημόσιος θηλασμός είναι κοινός και ευρέως αποδεκτός κοινωνικά. Δεν υπάρχουν νόμοι κατά του δημόσιου θηλασμού. Ο ολλανδικός νόμος ορίζει ότι όταν μία εργαζόμενη επιθυμεί να θηλάσει το μωρό της, ο εργοδότης πρέπει να παρέχει, για τους πρώτους εννέα μήνες μετά τη γέννηση, ένα κατάλληλο δωμάτιο θηλάζουσας και να επιτρέψει το 25% του χρόνου εργασίας να δαπανηθεί για τη σίτιση του μωρού ή την άντληση. Μετά τους πρώτους εννέα μήνες, ο εργοδότης εξακολουθεί να υποχρεούται να διασφαλίσει ότι πληρούνται οι προϋποθέσεις για θηλασμό (όπως έγκαιρα διαλείμματα, δωμάτια θηλασμού, ασφαλές περιβάλλον, κ.λπ.), αλλά δεν χρειάζεται να πληρώσει πια για το χρόνο που αφιερώνεται στο θηλασμό ή την άντληση.
Νορβηγία
Ο δημόσιος θηλασμός είναι διαδεδομένος και μη αμφιλεγόμενος.
Πολωνία
Ο δημόσιος θηλασμός είναι διαδεδομένος και μη αμφιλεγόμενος.
Ισπανία
Ο δημόσιος θηλασμός είναι νόμιμος και ευρέως αποδεκτός.
Ηνωμένο Βασίλειο
Στο Ηνωμένο Βασίλειο ο δημόσιος θηλασμός (εστιατόρια, καφετέριες, βιβλιοθήκες, κ.λπ.) προστατεύεται βάσει του Νόμου περί Διακρίσεων Φύλου του 1975 βάσει του τμήματος παροχής αγαθών, εγκαταστάσεων και υπηρεσιών. Εάν το παιδί είναι κάτω των έξι μηνών, η μητέρα έχει πρόσθετη προστασία βάσει τροποποίησης του 2008 στην πράξη που προστατεύει τα δικαιώματα μητρότητας. Αυτό αντικαθίσταται από τον Νόμο περί Ισότητας του 2010, ο οποίος διευκρινίζει ότι μια επιχείρηση δεν πρέπει να κάνει διακρίσεις εις βάρος μιας γυναίκας που θηλάζει ένα παιδί οποιασδήποτε ηλικίας σε δημόσιο χώρο. Οι σύντροφοί της προστατεύονται επίσης από αυτόν το νόμο.
Μια έρευνα του Υπουργείου Υγείας του Ηνωμένου Βασιλείου του 2004 διαπίστωσε ότι το 84% (περίπου πέντε στα έξι άτομα) θεωρούν ότι ο δημόσιος θηλασμός είναι αποδεκτός εάν γίνει διακριτικά. Ωστόσο, το 67% (δύο στις τρεις) των μητέρων ανησυχούσαν ότι η γενική άποψη ήταν αντίθετη με το δημόσιο θηλασμό. Για την καταπολέμηση αυτών των φόβων στη Σκωτία, το κοινοβούλιο της Σκωτίας ψήφισε νομοθεσία για την προστασία της ελευθερίας των γυναικών να θηλάζουν δημόσια το 2005. Η νομοθεσία προβλέπει πρόστιμα έως 2.500 £ για την αποτροπή του θηλασμού ενός παιδιού έως την ηλικία των δύο ετών σε δημόσιους χώρους.
Βατικανό
Το 2014, κατά τη διάρκεια μιας τελετής για τον εορτασμό του βαπτίσματος του Ιησού, ο Πάπας Φραγκίσκος εξέφρασε την υποστήριξή του στις μητέρες που θηλάζουν τα παιδιά τους σε δημόσιους χώρους, συμπεριλαμβανομένων των εκκλησιών. Στις 9 Ιανουαρίου 2017, επανέλαβε την υποστήριξή του στον δημόσιο θηλασμό.
Βόρεια Αμερική
μικρογραφία| Η Μιρέλ Γιολότζιν Γκαρσία Μπαζάν θηλάζει τον γιο της στο Συνέδριο της Ένωσης στην [[Πόλη του Μεξικού, 2016.]]
Καναδάς
Στον Καναδά, η Ενότητα 28 του Καναδικού Χάρτη Δικαιωμάτων και Ελευθεριών παρέχει ίσα δικαιώματα και ελευθερίες σε άνδρες και γυναίκες, χωρίς να αναφέρεται ρητά ο θηλασμός. Τόσο η Βρετανική Κολομβία όσο και το Οντάριο έχουν συμπεριλάβει προστασία ενάντια στις διακρίσεις λόγω του θηλασμού στους επαρχιακούς τους Κώδικες Ανθρωπίνων Δικαιωμάτων. Και στις δύο επαρχίες, οι διακρίσεις λόγω θηλασμού περιλαμβάνονται στις υπάρχουσες προστασίες κατά των διακρίσεων λόγω φύλου. Το INFACT Canada (Συνασπισμός Δράσης Θηλασμού) είναι ένας εθνικός μη κυβερνητικός οργανισμός που στοχεύει στην προστασία της υγείας των βρεφών και των μικρών παιδιών καθώς και της μητρικής ευημερίας μέσω της προώθησης και της υποστήριξης του θηλασμού και των βέλτιστων πρακτικών διατροφής των βρεφών. Είναι ένας οργανισμός που παρέχει υποστήριξη και εκπαίδευση στις Καναδές μητέρες.
Ινουίτ
Τα παιδιά Ινουίτ έχουν τα χαμηλότερα ποσοστά θηλασμού μεταξύ των Καναδών αυτόχθονων πληθυσμών, πολύ χαμηλότερα από τον μέσο όρο του Καναδά. Σύμφωνα με μια στατιστική έκθεση του 2006, το 24% των παιδιών Ινουίτ δεν είχαν θηλάσει ποτέ. Έχουν δημιουργηθεί προγράμματα προώθησης της υγείας για να αυξηθούν οι γνώσεις σχετικά με τα οφέλη του θηλασμού μεταξύ των γυναικών Ινουίτ.
Ηνωμένες Πολιτείες
δεξιά|μικρογραφία| Η γυναίκα στο κέντρο ταΐζει το μωρό της σε μια σκηνή που στήθηκε το 1920 από τον Ερυθρό Σταυρό στο [[Σαιντ Λούις|Σεντ Λούις του Μιζούρι, έτσι ώστε οι οικογένειες της πόλης να μπορούν να ξεφύγουν από τη ζέστη του Αυγούστου. (Σχέδιο της Μάργκεριτ Μάρτιν του St. Louis Post-Dispatch).]] Ορισμένα ζητήματα εμποδίζουν τις μητέρες να θηλάζουν δημόσια στις Ηνωμένες Πολιτείες. Το 2011 ο Γενικός Χειρουργός των ΗΠΑ εξέδωσε έκκληση για προώθηση του θηλασμού και δήλωσε: «Αν και η εστίαση στη σεξουαλικότητα των γυναικείων μαστών είναι κοινή στα μέσα μαζικής ενημέρωσης, οι οπτικές εικόνες του θηλασμού είναι σπάνιες και μια μητέρα μπορεί να μην έχει δει ποτέ μια γυναίκα να θηλάζει». Ένα άλλο ζήτημα, ειδικά στον εκτεταμένο θηλασμό, είναι ότι οι πάροχοι ιατρικών υπηρεσιών στις ΗΠΑ δεν είναι καλά εκπαιδευμένοι στη στήριξη μητέρων που θηλάζουν. Σε μια έρευνα για επαγγελματίες του ιατρικού τομέα που δημοσιεύθηκαν το 2012, συμπεριλαμβανομένων ιατρών, μαιών, κατοίκων και φοιτητών νοσηλευτικής, μόνο το 57,8% θεώρησε ότι ο θηλασμός άνω των 1 έτους ήταν φυσιολογικός. Οι συστάσεις για το θηλασμό είναι μέχρι τουλάχιστον ένα έτος, αλλά το 2016 τα Κέντρα Ελέγχου και Πρόληψης Νοσημάτων (CDC) ανέφεραν ότι μόνο το 51,8% των βρεφών θηλάζονταν σε έξι μήνες και το 30,7% των βρεφών θηλάζονταν σε ηλικία ενός έτους.
Σε μια έρευνα του 2004 που διενήργησε η Ακαδημία Διατροφής και Διαιτολογίας, το 43% των 3.719 ερωτηθέντων πίστευαν ότι οι γυναίκες έπρεπε να έχουν το δικαίωμα να θηλάζουν δημόσια. Παρ 'όλα αυτά, οι γυναίκες που θηλάζουν δημόσια αντιμετωπίστηκαν με κοινωνική αντίσταση και ακόμη και σύλληψη. Σε ορισμένους δημόσιους χώρους και χώρους εργασίας, έχουν οριστεί δωμάτια για μητέρες που θηλάζουν ιδιωτικά.
Η αμερικανική νομοθεσία που διέπει τον θηλασμό διαφέρει από πολιτεία σε πολιτεία και ένας περιορισμένος ομοσπονδιακός νόμος ισχύει μόνο για τις εγκαταστάσεις της ομοσπονδιακής κυβέρνησης. Ένας λογαριασμός πιστώσεων της Βουλής των Αντιπροσώπων των Ηνωμένων Πολιτειών (HR 2490) περιείχε μια τροποποίηση που επιτρέπει ειδικά τον θηλασμό και υπογράφηκε σε νόμο στις 29 Σεπτεμβρίου 1999. Ορίζει ότι δεν μπορούν να χρησιμοποιηθούν κρατικά κονδύλια για την επιβολή απαγόρευσης στις γυναίκες που θηλάζουν τα παιδιά τους σε ομοσπονδιακά κτίρια ή σε ομοσπονδιακή περιουσία. Περαιτέρω, ένας ομοσπονδιακός νόμος που θεσπίστηκε επίσης το 1999 προβλέπει συγκεκριμένα ότι «μια γυναίκα μπορεί να θηλάσει το παιδί της σε οποιαδήποτε τοποθεσία σε ομοσπονδιακό κτίριο ή σε ομοσπονδιακή περιουσία, εάν η γυναίκα και το παιδί της έχουν εξουσιοδότηση να είναι παρόντες στην τοποθεσία».
Το άρθρο 4207 του νόμου περί προστασίας των ασθενών και προσιτής φροντίδας τροποποίησε τον νόμο περί δίκαιων εργασιακών κανόνων και απαιτούσε από τους εργοδότες να παρέχουν εύλογο χρόνο διακοπής για έναν εργαζόμενο να θηλάσει το παιδί της εάν είναι κάτω των ενός έτους. Ο εργαζόμενος πρέπει να επιτρέπεται να θηλάζει σε ιδιωτικό χώρο, εκτός από το μπάνιο. Ο εργοδότης δεν υποχρεούται να πληρώσει τον εργαζόμενο κατά τη διάρκεια του διαλείμματος. Οι εργοδότες με λιγότερους από 50 υπαλλήλους δεν υποχρεούνται να συμμορφωθούν με το νόμο, εάν κάτι τέτοιο θα επέβαλε αδικαιολόγητη δυσκολία στον εργοδότη με βάση το μέγεθος, τα οικονομικά, τη φύση ή τη δομή της επιχείρησής του.
Μέχρι τον Ιούλιο του 2018, όλες οι 50 πολιτείες, η Περιφέρεια της Κολούμπια και οι Παρθένοι Νήσοι, έχουν θεσπίσει νομοθεσία που επιτρέπει ρητά στις γυναίκες να θηλάζουν δημόσια. Επιπλέον, τουλάχιστον 29 πολιτείες, η Περιφέρεια της Κολούμπια και οι Παρθένοι Νήσοι, τις απαλλάσσουν από τη δίωξη για προσβολή δημοσίας αιδούς ή άσεμνη έκθεση.
Αυστραλία
Η Αυστραλιανή Ένωση Θηλασμού ιδρύθηκε στη Μελβούρνη το 1964 ως Ένωση Θηλάζουσων Μητέρων και μαζί με πολλούς επαγγελματίες υγείας, ενθαρρύνει και βοηθά τις μητέρες να θηλάσουν τα μωρά τους, εάν είναι απαραίτητο και σε δημόσιο χώρο.
Τον Φεβρουάριο του 2003, η Κίρστι Μάρσαλ, μέλος της Νομοθετικής Συνέλευσης της Βικτώρια, απομακρύνθηκε από το Κοινοβούλιο λόγω του θηλασμού του 11 ημερών μωρού της με το σκεπτικό ότι το μωρό ήταν «ξένος» που δεν είχε δικαίωμα να βρίσκεται στην Αίθουσα. Ως αποτέλεσμα, δημιουργήθηκε ένα ειδικό δωμάτιο για χρήση από θηλάζουσες μητέρες. Μια έκθεση της Επιτροπής για την Υγεία και τη Γήρανση της Βουλής των Αντιπροσώπων του 2007 σχετικά με τον θηλασμό συνέστησε στο Σώμα του Κοινοβουλίου να ζητήσει επίσημη διαπίστευση από την Αυστραλιανή Ένωση Θηλασμού ως φιλικό προς το θηλασμό χώρο εργασίας. Τον Μάρτιο του 2008, οι Προεδρεύοντες συμφώνησαν στη σύσταση και άρχισαν οι εργασίες για την παροχή διευκολύνσεων για να βοηθήσουν τις μητέρες που θηλάζουν στο Κοινοβούλιο. Δύο μικρά δωμάτια διατέθηκαν, ένα σε κάθε πλευρά του Κοινοβουλίου, για τα μέλη του κοινοβουλίου και άλλους χρήστες του κτιρίου να θηλάσουν ή να αντλήσουν γάλα. Τα πιστοποιητικά διαπίστευσης δόθηκαν σε τελετή στο κοινοβούλιο στις 17 Οκτωβρίου 2008.
Νέα Ζηλανδία
Ο θηλασμός ενθαρρύνεται και ο δημόσιος θηλασμός είναι συνηθισμένος. Στην πραγματικότητα, η διατροφή με μπιμπερό έχει αποθαρρυνθεί τόσο ευρέως, ώστε η δημόσια σίτιση με μπιμπερό μπορεί να κάνει μια μητέρα να αισθάνεται πιο άβολα από το δημόσιο θηλασμό. Πολλά εμπορικά κέντρα παρέχουν «δωμάτια γονέων» όπου οι μητέρες μπορούν να αλλάζουν και να ταΐζουν τα βρέφη τους με άνεση.
Νότια Αμερική
μικρογραφία| Μια γυναίκα που θηλάζει σε ένα καρναβάλι στο [[Ρίο ντε Τζανέιρο της Βραζιλίας, 2017.]] Στις περισσότερες περιοχές της Νότιας Αμερικής, ο θηλασμός είναι ο κανόνας και ο δημόσιος θηλασμός είναι συνηθισμένος σε λεωφορεία, πάρκα, εμπορικά κέντρα, κ.λπ.. Ενώ οι γυναίκες σπάνια βλέπονται να θηλάζουν σε πολυτελή εστιατόρια ή στους δρόμους μεγάλων πόλεων, ο θηλασμός ενθαρρύνεται και θεωρείται ως φυσιολογικός και τα στήθη μιας θηλάζουσας μητέρας δεν θεωρούνται σεξουαλικά αντικείμενα.
Περαιτέρω ανάγνωση
Κατηγορία:Μητρότητα Κατηγορία:Γύμνια
Αναγνώστης Παπάζογλου
Ο Αναγνώστης Παπάζογλου ή Παπάζογλης (περ. 1750 - 1818), ήταν πρωτεργάτης της Επανάστασης του 1821 στην Αρκαδία.
Βιογραφία
Ο Αναγνώστης Παπάζογλου, ήταν προεστός από τον Άγιο Ιωάννη Αρκαδίας και ένας από τους ισχυρότερους πρόκριτους της Πελοποννήσου. Γεννήθηκε περί το 1750 και πιθανώς ήταν γιος του επίσης προεστού του Αγίου Ιωάννη, Κυριάκου Παπάζογλου. Τουλάχιστον από το 1798 είχε πολιτική θέση και αναφέρεται ότι είχε ένοπλη συνοδεία. Αναφέρεται προεστός από το 1806 μέχρι το θάνατό του του 1818. Λόγω της θέσης του συμμετείχε ενεργά στις υποθέσεις της Επαρχίας Αγίου Πέτρου, αλλά και ολόκληρης της Πελοποννήσου.
Ο Αναγνώστης Παπάζογλου, συνεργάστηκε με διάφορους κλέφτες, όπως ο Καπετάν Ζαχαριάς, ενώ ταυτόχρονα είχε καλή σχέση και με Τούρκους. Ο Παπάζογλου, έκανε διάφορες δωρεές στον Άγιο Ιωάννη, ενώ άσκησε δύναμη στους Τούρκους, προκειμένου να μην καταστρέψουν την Σχολή Καρυτσιώτη. Ταξίδεψε πολλές φορές στην Κωνσταντινούπολη και το 1818, όπου τον προσέγγισε η Φιλική Εταιρία.
Ο Αναγνώστης Παπάζογλου, πέθανε την ίδια χρονιά (1818). Αδερφός του, ήταν ο επίσης πλούσιος Εμμανουήλ Παπάζογλου. Παιδιά του ήταν η Στάμω, σύζυγος του προύχοντα από τον Άγιο Ιωάννη, Ιωάννη Ματθαίου, την Μάρω, σύζυγο του προεστού Πάνου Σαρηγιάννη (†1825) και την Ελένη, σύζυγο του Λεωνιδιώτη Κωνσταντίνου Χατζηπαναγιώτη. Είχε επίσης και έναν γιο, τον Νικόλαο.
Επαρχία Ρίο Νέγρο
Το Ρίο Νέγρο (, Μαύρος Ποταμός) είναι επαρχία της Αργεντινής, η οποία βρίσκεται στη βόρεια Παταγονία. Γειτονικές επαρχίες είναι από τον νότο και δεξιόστροφα η Τσουμπούτ, η Νεουκέν, η Μεντόσα, η Λα Πάμπα και το Μπουένος Άιρες. Στα ανατολικά βρίσκεται ο Ατλαντικός Ωκεανός.
Η πρωτεύουσά της είναι η Βιέδμα, κοντά στην εκβολή του ομώνυμου ποταμού στον Ατλαντικό, στο ανατολικό άκρο της επαρχίας. Η μεγαλύτερη πόλη είναι το Μπαριλότσε στους πρόποδες των Άνδεων στα δυτικά. Άλλες σημαντικές πόλεις είναι η Χενεράλ Ρόκα (Ρίο Νέγρο) και η Τσιπογιέτι. Ο συνολικός πληθυσμός της επαρχίας σύμφωνα με την απογραφή του 2022 ανέρχεται σε 762.077 κατοίκους.
Ιστορία
Ο Φερδινάνδος Μαγγελάνος ήταν ο πρώτος Ευρωπαίος εξερευνητής που επισκέφθηκε τις ακτές των επαρχιών το 1520. Ο ιταλός ιερέας Νικολάς Μασκάρντι ίδρυσε την ιησουιτική ιεραποστολή Nuestra Señora de Nahuel Huapi το 1670 στις όχθες της λίμνης Ναχουέλ Χουάπι, στους πρόποδες της οροσειράς των Άνδεων. αριστερά|μικρογραφία|[[Φρανσίσκο Μορένο]] Αρχικά αποτελούσε μέρος της επικράτειας της Αργεντινής που ονομαζόταν Παταγονία (το 1878 η Gobernación de la Patagonia ), αλλά το 1884 οργανώθηκε στο Territorio Nacional del Río Negro και ο στρατηγός Λορένσο Βίντερ διορίστηκε πρώτος κυβερνήτης της επικράτειας. Μόλις το 1957, το Ρίο Νέγρο απέκτησε καθεστώς επαρχίας- πρώτος κυβερνήτης της επαρχίας ήταν ο Εντγκάρδο Καστέγιο της Ριζοσπαστικής Ένωσης Πολιτών (UCR).
Γεωγραφία
μικρογραφία|Ρίο Νέγρο, το «μαύρο ποτάμι». Το Ρίο Νέγρο είναι μία από τις έξι επαρχίες που απαρτίζουν την Παταγονία της Αργεντινής. Οριοθετείται στα βόρεια από τον ποταμό Κολοράδο που τη χωρίζει από την επαρχία Λα Πάμπα, στα ανατολικά από τον Ατλαντικό Ωκεανό και στα δυτικά από τις Άνδεις και τον ποταμό Λιμάι (αποτελεί το φυσικό σύνορο με την επαρχία Νεουκέν). Ο 42ος παράλληλος νότια σηματοδοτεί το νότιο όριο της επαρχίας. Με έκταση 203.013 τετραγωνικά χιλιόμετρα, είναι η 4η μεγαλύτερη επαρχία σε έκταση.
Κλίμα
Το κλίμα της επαρχίας είναι εύκρατο στα χαμηλά και πολύ ψυχρό στις υψηλότερες κορυφές των Άνδεων.
Θερμοκρασία
Οι μέσες ετήσιες θερμοκρασίες στην επαρχία είναι σχετικά χαμηλές για το γεωγραφικό της πλάτος λόγω των θαλάσσιων ρευμάτων στα ανατολικά και του μεγαλύτερου υψομέτρου στα δυτικά. Οι μέσες ετήσιες θερμοκρασίες στην επαρχία μπορεί να ποικίλλουν, ανάλογα με το υψόμετρο και την απόσταση από τη θάλασσα. Τα βόρεια τμήματα της επαρχίας είναι τα θερμότερα, με μέση ετήσια θερμοκρασία άνω των 15 °C, ενώ οι ψυχρότερες περιοχές βρίσκονται στην Κορδιλιέρα, όπου οι μέσες ετήσιες θερμοκρασίες είναι μικρότερες από 10 °C. Στις υψηλότερες κορυφές, η μέση ετήσια θερμοκρασία είναι μικρότερη από το μηδέν. Οι καλοκαιρινές θερμοκρασίες μπορεί να ξεπεράσουν τους 40 °C, αν και οι μέσες θερμοκρασίες του Ιανουαρίου κυμαίνονται από 20 έως 24 °C. Αντίθετα, η περιοχή των Άνδεων έχει ηπιότερα καλοκαίρια με μέσες θερμοκρασίες Ιανουαρίου 15 °C ή λιγότερο, ανάλογα με το υψόμετρο. Τον Ιούλιο, οι μέσες θερμοκρασίες κυμαίνονται από 7 έως 8 °C στις ακτές στα βόρεια έως περίπου 2 έως 3 °C στο κεντρικό οροπέδιο.
Υγρασία και υετός
Η σχετική υγρασία είναι χαμηλότερη στο κεντρικό οροπέδιο, όπου ο μέσος όρος είναι στο 50%. Κατά μήκος των ακτών, η υγρασία είναι υψηλότερη με μέση ετήσια υγρασία 60%, ενώ η περιοχή των Άνδεων έχει την υψηλότερη υγρασία με μέση ετήσια υγρασία που υπερβαίνει το 65% λόγω των χαμηλότερων θερμοκρασιών εκεί. Σε όλες τις τοποθεσίες, η υγρασία είναι χαμηλότερη το καλοκαίρι και υψηλότερη τον χειμώνα λόγω των υψηλότερων θερμοκρασιών του καλοκαιριού.
Οι Άνδεις εμποδίζουν την είσοδο του μεγαλύτερου μέρους της υγρασίας από τον Ειρηνικό Ωκεανό, με αποτέλεσμα να απελευθερώνεται το μεγαλύτερο μέρος των υετών στις δυτικές πλαγιές της και ως εκ τούτου, το μεγαλύτερο μέρος της επαρχίας είναι ξηρό, με μέση ετήσια βροχόπτωση περίπου 200 χιλιοστά. Οι παράκτιες περιοχές και τα βόρεια τμήματα της επαρχίας δέχονται ελαφρώς υψηλότερες βροχοπτώσεις, όπου ο μέσος όρος μπορεί να υπερβαίνει τα 300 χιλιοστά ετησίως. Η περιοχή των Άνδεων δέχεται τις περισσότερες βροχοπτώσεις με περιοχές που λαμβάνουν μέση ετήσια βροχόπτωση 200 έως 1.000 χιλιοστά, στις οποίες η διαβάθμιση των βροχοπτώσεων είναι πολύ ισχυρή και αυξάνεται προς τα δυτικά. Σε ορισμένα μέρη, η βροχόπτωση μπορεί να ξεπεράσει τα 3.000 χιλιοστά ετησίως. Το μεγαλύτερο μέρος της περιοχής των Άνδεων έχει ένα πρότυπο βροχόπτωσης που μοιάζει με το μεσογειακό, παρόμοιο με αυτό της Κεντρικής Χιλής, όπου το μεγαλύτερο μέρος των βροχοπτώσεων πέφτει κατά τους χειμερινούς μήνες και τα καλοκαίρια είναι ξηρά.
Άνεμος και ηλιοφάνεια
Ένα κυρίαρχο χαρακτηριστικό του κλίματος είναι οι ισχυροί άνεμοι που παρατηρούνται σε όλη την επαρχία. Τα καλοκαίρια τείνουν να είναι πιο ανεμώδη από τους χειμώνες. Οι άνεμοι που προέρχονται από τα δυτικά, νοτιοδυτικά και βορειοδυτικά είναι συνηθισμένοι, και εμφανίζονται στο 50% του χρόνου (60% αν δεν υπολογιστεί η νηνεμία). Υπάρχει κάποια τάση οι άνεμοι να έρχονται από τα ανατολικά, ιδιαίτερα στις παράκτιες περιοχές, όπου μπορεί να εμφανιστούν θαλάσσιες αύρες από τα ανατολικά όταν οι δυτικοί άνεμοι είναι ασθενείς, οι οποίες μπορούν να γίνουν αισθητές έως και 10 χιλιόμετρα από την ακτή. Η μέση ταχύτητα του ανέμου σε όλη την επαρχία ποικίλλει, με τα βόρεια τμήματα να έχουν τις χαμηλότερες ταχύτητες ανέμου, ενώ οι περιοχές με το μεγαλύτερο υψόμετρο είναι οι πιο ανεμώδεις. Εκτός από τα βόρεια τμήματα της επαρχίας, η μέση ετήσια ταχύτητα του ανέμου υπερβαίνει τα 4 μέτρα ανά δευτερόλεπτο.
Η νεφοκάλυψη ποικίλλει σε όλη την επαρχία, κυμαινόμενη από πάνω από 60% στην περιοχή των Άνδεων έως περίπου 40% στις παράκτιες περιοχές. Τα κεντρικά οροπέδια έχουν ενδιάμεσες ποσότητες νεφοκάλυψης μεταξύ αυτών των 2 περιοχών. Ως εκ τούτου, η περιοχή των Άνδεων είναι περισσότερο συννεφιασμένη από την υπόλοιπη επαρχία. Η ηλιοφάνεια κυμαίνεται από 10-11 ώρες ηλιοφάνειας/ημέρα τον Ιανουάριο έως περίπου 5 ώρες ηλιοφάνειας/ημέρα (λιγότερο συννεφιασμένες περιοχές) έως λιγότερο από 3 ώρες ηλιοφάνειας/ημέρα (περισσότερο συννεφιασμένες περιοχές) τον Ιούλιο.
Πολιτική διαίρεση
Η επαρχία χωρίζεται σε 13 νομούς: Νομός (Πρωτεύουσα)
Βασίλισσα Όλγα
Με την ονομασία βασίλισσα Όλγα μπορεί να αναφερόμαστε σε:
Μόνικα Χάουζερ
Βιογραφικά στοιχεία
Η Monika Hauser γεννήθηκε στην Ελβετία το 1959 όπου και μεγάλωσε. Ως κόρη γονέων από το Νότιο Τιρόλο, είναι Ιταλός πολίτης. Σπούδασε ιατρική στο Ίνσμπρουκ και την Μπολόνια και αποφοίτησε το 1984. Το 1998 ολοκλήρωσε επιτυχώς την εκπαίδευσή της με ειδικότητα στη γυναικολογία. Είναι παντρεμένη με τον Klaus-Peter Klauner, με τον οποίο έχουν έναν γιο. Σήμερα ζει στο Brühl (Ρηνανία).
Από το 1992 έως το 1994 οργάνωσε με την υποστήριξη ειδικευμένων γυναικών από τη Βοσνία το γυναικείο κέντρο θεραπείας Medica Zenica στην πόλη Ζένιτσα της κεντρικής Βοσνίας. Η ομάδα υποστήριξε τις γυναίκες στην αντιμετώπιση τραυματικών εμπειριών. Στη συνέχεια ιδρύθηκε το συματείο medica Modiale e.V. και η δράση επεκτάθηκε αρχικά στο Κοσσυφοπέδιο, μετά στο Αφγανιστάν και στη συνέχεια σε πολλές άλλες χώρες. Σήμερα, το Medica mondiale υποστηρίζει γυναίκες και κορίτσια σε όλο τον κόσμο που έχουν βιώσει σεξουαλική βία σε πολέμους σε διάφορες περιοχές συγκρούσεων.
Το 2000, η Hauser ανέλαβε τη διεθυνση του Medica mondiale. Μέρος της εργασίας της αφορά στην υπέρβαση των κοινωνικών ταμπού σχετικά με το θέμα του βιασμού σε συνθήκες πολέμου, μεταξύ άλλων με σεμινάρια με γυναίκες των ντόπιων κοινωνιών, με σκοπό τη διευκόλυνση της αποκάλυψης τέτοιων εγκλημάτων.
Η Χάουζερ μαζί με τη Σίμα Σαμάρ και τους Τζίνο Στράντα, Ραν Γκόλντσταϊν και Ντένις Μακουέγκε δημοσίευσαν ανοιχτή επιστολή στο Lancet με αίτημα την επικέντρωση στον αγώνα κατά της βίας κατά των γυναικών.
Εξωτερικοί σύνδεσμοι
Κατηγορία:Γυναίκες Κατηγορία:Ιταλοί Κατηγορία:Ανθρωπιστές Κατηγορία:Γυναικολόγοι Κατηγορία:Ιατροί του 20ού αιώνα Κατηγορία:Βραβείο Ορθής Διαβίωσης
Πέιτον Λιστ
Η Πέιτον Ρόι Λιστ (αγγλικά: Peyton Roi List, γενν. 6 Απριλίου 1998) είναι Αμερικανίδα ηθοποιός και μοντέλο. Εμφανίστηκε σε αρκετές ταινίες και σειρές της τηλεόρασης ως παιδί ηθοποιός ενώ εργάστηκε και ως μοντέλο για εφηβικά περιοδικά και εταιρείες.
Το 2011, έγινε μέλος του καστ για την σειρά Jessie όπου ενσάρκωσε τον ρόλο της Emma Ross, της μεγαλύτερης από τέσσερα αδέρφια που φροντίζονταν από μια νεαρή νταντά. Το 2015, ενσάρκωσε τον ίδιο ρόλο στην συνέχεια της σειράς, με τίτλο Bunk'd. Ενσάρκωσε επίσης την Holly Hills στην σειρά Diary of a Wimpy Kid και την Tory στην τηλεοπτική σειρά Cobra Kai. Πρωταγωνίστησε επίσης ως Ellie O'Brien στην σειρά The Swap (2016).
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες μοντέλα
Καλινικία
Η Καλινικία, περισσότερο γνωστή ως Lady Calinica και μερικές φορές ως Kalinikia (ρουμανικά: Calinichia, Calinița ή Ana-Călina, μεσο-βουλγαρικά: Калиникіѧ, Kalinikĭę), (απεβ. π. 1439), ήταν η δεύτερη σύζυγος του Ράντου Α΄, ενός βοεβόδα (ηγεμόνα) της Βλαχίας του 14ου αι. Η Καλινικία ήταν μητέρα του Μίρτσεα Α΄ του Γηραιού, ηγεμόνα της Βλαχίας και μίας Βυζαντινής πριγκίπισσας. Επέζησε του άνδρα της κατά 56 χρόνια.
Οικογένεια
Παντρεύτηκε τον Ράντου Α΄ βοεβόδα της Βλαχίας και είχε τέκνα:
Βιβλιογραφικές αναφορές
Κατηγορία:Βυζαντινοί του 14ου αιώνα
Γεώργιος Συναδηνός Αστράς
Ο Γεώργιος Συναδηνός Αστράς (άκμασε π. 1354-1365/66) ήταν Βυζαντινός αξιωματούχος και έπαρχος.
Βιογραφία
Το 1354, έχοντας τον τίτλο του μεγάλου Στρατοπεδάρχη, του ανατέθηκε η ανακαίνιση της Αγίας Σοφίας. Το 1355 ονομάστηκε διοικητής της Αίνου στη Θράκη, παραμένοντας στο αξίωμα περίπου μέχρι το 1357. Το 1360–1364 διετέλεσε κυβερνήτης του νησιού της Λήμνου και στη συνέχεια της Θεσσαλονίκης, μέχρι το τέλος του από πανώλη λίγο πριν τον Αύγουστο του 1368.
Είχε κτήματα στη Λήμνο, μερικά από τα οποία κληρονόμησε ο γιος του Μιχαήλ Συναδηνός Αστράς (απεβ. το 1400), ενώ άλλα παραχωρήθηκαν στις Αθωνικές μονές Μεγίστης Λαύρας, Βατοπεδίου και Διονυσίου. Είχε συγγένεια από γάμο με τον Αυτοκράτορα Ιωάννη Ε΄ Παλαιολόγο και φίλο τον λόγιο Δημήτριο Κυδώνη με τον οποίο αλληλογραφούσε.
Πηγές
Κατηγορία:Βυζαντινοί αρχιτέκτονες Κατηγορία:Κυβερνήτες του Θέματος Θεσσαλονίκης Κατηγορία:Βυζαντινοί κυβερνήτες Κατηγορία:Βυζαντινοί του 14ου αιώνα
Πανώλη
Η πανώλη ή πανούκλα είναι οξεία λοιμώδης νόσος, που προκαλείται από το βακτήριο Yersinia pestis (παστερέλλα του Υερσέν). Η νόσος μεταδίδεται στον άνθρωπο από το τσίμπημα ψύλλων, (κυρίως του είδους Xenopsylla cheopsis), που παρασιτούν σε άρρωστο μαύρο αρουραίο. Μεταδίδεται εύκολα και γρήγορα με άμεση ή έμμεση επαφή, ιδιαίτερα στις περιπτώσεις πνευμονικής εντόπισης, οπότε μεταδίδεται ακόμα και με τα σταγονίδια. Είναι βαριάς μορφής ασθένεια, με υψηλό πυρετό και τοξική κατάσταση. Η ασθένεια εμφανίζεται σε τρεις μορφές:
Η σηψαιμική και η πνευμονική μορφή είναι πάντα θανατηφόρες, εάν η θεραπευτική αγωγή δεν είναι ταχύτατα αποτελεσματική. Οι σουλφοναμίδες και ορισμένα αντιβιοτικά, όπως η στρεπτομυκίνη είναι πολύ αποτελεσματικές κατά του πανωλικού βακτηρίου. Η νόσος οδηγεί σε θνητότητα 40-60% χωρίς θεραπεία, ενώ για όσους λαμβάνουν θεραπεία η θνητότητα είναι 1-15%.
Η λέξη προέρχεται από το ουσιαστικοποιημένο επίθετο ο, η πανώλης (-ους), το πανώλες. Εννοείται ότι προσδιορίζει το ουσιαστικό νόσος (πανώλης νόσος) και σημαίνει την ασθένεια που καταστρέφει τα πάντα. Για τον ίδιο λόγο έχει χρησιμοποιηθεί και για άλλες πανδημίες.
Η πανώλη είναι γνωστή από την αρχαιότητα. Παράδειγμα αναφορών είναι αυτό του Θουκυδίδη: ο λοιμός των Αθηνών, πιθανώς να είναι η πανώλη. Από τον 6ο αιώνα και σε όλον τον Μεσαίωνα εκδηλώνονταν μεγάλες επιδημίες, με αποτέλεσμα να παραμείνουν μόνιμα ενδημικές εστίες. Γνωστή είναι η μεγάλη επιδημία του 14ου αιώνα, η οποία ονομάστηκε Μαύρος Θάνατος. Μετά τον 14ο αιώνα, η νόσος έγινε ενδημική και για 300 χρόνια υπήρχαν επιδημικές εξάρσεις. Στα τέλη του 19ου αιώνα, σημειώθηκε μία ακόμα πανδημία.
Σήμερα, ενδημικές εστίες υπάρχουν κυρίως στην Ασία, στην Αφρική και στη Νότια Αμερική. Στην Ασία η νόσος μεταφέρεται κυρίως από το τρωκτικό Marmota himalayana, ζώο που θηρεύεται κυρίως για τη γούνα του.
Η πανώλη ανήκει στις 5 σοβαρότερες μεταδιδόμενες ασθένειες. Η προφύλαξη επιτυγχάνεται με μέτρα που λαμβάνονται από την Παγκόσμια Οργάνωση Υγείας (ΠΟΥ), η τήρηση των οποίων είναι υποχρεωτική για τα κράτη-μέλη της οργάνωσης αυτής.
Η πανώλη είναι επίσης γνωστή και ως πανούκλα. thumb|350px|right|Η πανώλη που εξαπλώθηκε μεταξύ των ζώων το 1998. thumb|350px|right|Ο «Ιατρός της Ρώμης» είναι χαλκογραφία του 1656 (J. Columbina). Η ενδυμασία που απεικονίζεται χρησίμευε κατά την άποψη των ιατρών της εποχής εκείνης στην προστασία από την επιδημία.
Αίτιο
Το βακτηρίδιο Yersinia pestis είναι ο αιτιολογικός παράγοντας της πανώλης. Ζει στους αρουραίους και μεταφέρεται από αρουραίο σε αρουραίο και από αρουραίο σε άνθρωπο, μέσω των ψύλλων. Από άνθρωπο σε άνθρωπο μπορεί να μεταδοθεί μέσω αναπνευστικών σταγονιδίων.